etā vā́ indranakṣatraṃ yatphálgunyó 'pyasya prátināmnyó 'rjuno ha vai nāméndro yádasya guhyaṃ nāmā́rjunyo vai nā́maitāstā́ etátparó 'kṣamā́cakṣate phálgunya íti ko hyètasyā́rhati gúhyaṃ nā́ma grahītumíndro vai yájamānastatsvá evaìtannákṣatre 'gnī ā́dhatta índro yajñásya devátaiténo hāsyaitatséndramagnyodhéyaṃ bhavati pū́rvayorā́dadhīta purastātkratúrhaivā̀sme bhavatyúttarayorā́dadhīta śvaḥśreyasáṃ haivā́smā uttarā́vadbhavati